Στα προηγούμενα…
- Έχεις ραντεβού; - Ραντεβού;
Ο Τόμπερτ έχει στοιχεία.
Θα πάμε για παρακολούθηση. Το μέρος θέλει επίσημα ρούχα.
Ο Τζόναθαν; Το αγόρι του Χάουαρντ είναι ο ύποπτος;
Ποιος άλλος θα κέρδιζε απ' τον θάνατό του;
Ποιον αγκαλιάζει;
Φοράει κόκκινο παλτό και τραγιάσκα.
Ήταν ο γιατρός του Μπεν.
Φέρνει ό,τι θέλουν οι σελέμπριτι, γράφει συνταγές για ό,τι θες.
Ήρθες. Καλώς ήρθες στη μερίδα μου από τη Ν.Υ.
Ξέρεις ποιος ήταν αληθινό παλιογουρούνι;
Ο Μπεν Γκλένροϊ.
Δεν ήθελες να μου κάνεις πρόταση;
Όχι.
Μέιμπελ, να συνεργαστούμε.
- Έχω συνεργάτες. - Τα γερόντια;
Όχι. Είναι απασχολημένοι. Ανεβάζουν άλλο ένα φιάσκο στο Μπρόντγουεϊ.
Κι εσύ τι κάνεις;
Να μας ετοιμάσω ένα μπάνιο;
Όλιβερ.
Περιμένω.
Τα θέατρα φημίζονται για τα φαντάσματά τους.
Όπως το Γκούσμπερι.
Το 1919, ο Γκίντεον Γκούσμπερι ήταν ανερχόμενο αστέρι στο Μπρόντγουεϊ.
Μα στην πρεμιέρα,
ενώ έπαιζε τον ερωτευμένο καθαριστή στο Ashes to Ashes,
ένα σακί 135 κιλών λύθηκε απ' την οροφή
και τον κοπάνησε στη μέση του μονολόγου του.
Ο θρύλος λέει
ότι αν δεν διώχνεις την ενέργειά του απ' τη σκηνή κάθε βράδυ,
θα βρει τρόπο να καταραστεί το έργο.
Ήταν η επιδημία χολέρας που διέλυσε τον θίασο του Άμλετ το 1949.
Ο έρπης που άφησε ανάπηρο τον Γκίλγκουντ στο Ο Παγοπώλης Έρχεται του '88.
Και τώρα ο θάνατος του Μπεν Γκλένροϊ.
Όταν βάζεις τη σκηνή στη ζωή σου…
Λορέτα Παρουσίαση
είναι δύσκολο να διώξεις τα δικά σου φαντάσματα.
ΠΑΛΙΟΓΟΥΡΟΥΝΙ
Τα κολλήματά σου, τις αποτυχίες σου.
Κι ενώ νομίζεις ότι ξέφυγες από τα παλιά σου μοτίβα,
μπουμ, έρχονται να σε στοιχειώσουν.
Το ξέρω, πρόεδρε Μακίνλεϊ.
Η Τζόι πήρε τα πάντα,
εκτός από σένα κι εμένα.
Αυτούς με τα προβλήματα συμπεριφοράς.
Θα τα καταφέρουμε.
Έχουμε ο ένας τον άλλο.
Μα τι κάνεις όταν σε στοιχειώνει το μέλλον σου;
Οι επιλογές που δεν θα κάνεις. Οι ζωές που δεν θα ζήσεις.
Τι πιο επικίνδυνο από κάποιον του οποίου τα όνειρα πέθαναν;
Χάουαρντ, τι τρέχει;
Πρέπει να ομολογήσω κάτι.
Εγώ σκότωσα τον Μπεν Γκλένροϊ.
διανομή / επεξεργασία υποτίτλων *OFFiCiAL
Επεισόδιο έξι - Σεζόν 3 Το Φως-Φάντασμα
Ο θρύλος λέει: αν σκουπίσεις τρεις φορές προς βορρά και νότο, είσαι ασφαλής.
Το έκανα κάθε βράδυ στο Φονικό Παιχνίδι.
Μα στην πρεμιέρα δεν σκούπισα,
κι ο Μπεν πέθανε.
Στάσου. Νόμιζα πως είπες ότι εσύ τον σκότωσες.
- Ναι. - Τώρα λες ότι τον σκότωσε φάντασμα.
Ναι, Τσαρλς. Είναι απλό.
Προστάτευα το έργο μας από ένα κακό πνεύμα με μια βραδινή τελετουργία σκουπίσματος.
Αλλά στην πρεμιέρα πήγα να πάρω τη σκούπα από το γραφείο της Κέι Τι,
και ήταν κλειδωμένο.
Παράξενοι ήχοι ακούγονταν από μέσα.
Έπρεπε να την είχα βρει. Να είχα πάρει το κλειδί.
Μα προσπαθώ να μην της μιλάω, λόγω της σκληρότητάς της
και της αναπνοής της.
Κι έτσι, δεν σκούπισα. Πέντε ώρες αργότερα
ο Μπεν ήταν νεκρός.
Χάουαρντ, γιατί δεν είπες τίποτα σε κανέναν;
Πείστηκα ότι ήταν όλα στο μυαλό μου.
Αλλά σήμερα το πρωί
τον είδα.
- Ποιον; - Ποιον;
Τον Γκίντεον.
Ήμουν στο θέατρο.
Σκούπιζα.
Θα ξαναπάμε στο θέατρο αύριο,
κι ήθελα να μην υπάρχει κανένα φάντασμα.
Κι άκουσα έναν θόρυβο…
Παρακαλώ;
Είναι κανείς εκεί;
Ξέρω κραβ μαγκά!
Κι ήταν εκεί, με τη γνωστή τραγιάσκα και το κόκκινο παλτό.
Είπα…
Γκίντεον Γκούσμπερι, εσύ είσαι;
Κι αυτός είπε…
Και βέβαια!
Σ' το χαλάω τώρα, μα δεν υπάρχουν φαντάσματα.
Και βέβαια υπάρχουν.
Άντρας με πετσέτα!
Ναι, Τσαρλς, το ξέρω.
Σπόιλερ;
Όχι, η λέξη δεν χρησιμοποιείται καθόλου έτσι.
- Ανατροπή; - Και πάλι όχι.
Γύριζα ντοκιμαντέρ για φαντάσματα,
και περάσαμε ένα βράδυ στο στοιχειωμένο Κουίν Μέρι.
Στις 3 π.μ., μόνος στην τραπεζαρία,
είδα με τα μάτια μου την Ασπροφορεμένη.
Ξέρατε ότι η Μαίρη ήταν η πρώτη βασίλισσα της Αγγλίας;
Πολλοί λένε ότι ήταν η Ματθίλδη, τον 12ο αιώνα, μα δεν στέφθηκε ποτέ.
Αν σκόπευες να πεις μια πιο ενδιαφέρουσα ιστορία,
- πήγες σε λάθος κατεύθυνση. - Παιδιά! Ακούει κανείς τι λέω;
Κυκλοφορεί ένα φονικό φάντασμα στο θέατρό μας τώρα
και θα κυνηγήσει κάποιον από εμάς.
Θεέ μου! Σας το λέω!
Χάουαρντ, ανάπνευσε.
Δώσε μας ένα λεπτό.
Τι τρέχει με το δόντι σου;
Προσωρινό. Αν μ' αρέσει, ο οδοντίατρος θα κάνει έτσι και τα άλλα.
- Πώς σου φαίνεται; - Λαμπερό. Σαν προβολέας.
Προφανώς ο Χάουαρντ δεν είδε φάντασμα,
μα θα αξίζει τον κόπο να πάμε εκεί.
Συμφωνώ.
- Συγγνώμη, έχουμε κουβέντα… - Άκουσες για την τραγιάσκα και το παλτό;
- Ακούγεται σαν… - Τον γιατρό του Μπεν; Το ίδιο σκέφτηκα.
Ναι. Μας είδε χθες βράδυ και κατάλαβε ότι τον πήραμε πρέφα.
Πήγε στο θέατρο το πρωί για να καλύψει τα ίχνη του.
Αν αυτός κι ο Τζόναθαν έδωσαν το δηλητήριο,
θα θέλουν να μην υπάρχουν στοιχεία.
- Καλό. - Ναι.
Συγγνώμη. Γεια, είμαστε ακόμη εδώ.
Οι τρεις που ήρθαν στην τραπεζαρία.
- Ναι, θυμάστε; - Ναι.
Υποπτεύεσαι τον Τζόναθαν;
Και κάνεις έρευνα μ' αυτόν;
Ήταν ο αντικαταστάτης του Μπεν. Είναι μεγάλο κίνητρο.
Σας είπα ότι πήγα για παρακολούθηση με τον Τόμπερτ χθες.
Ναι. Σωστά. Το ξέχασα.
Μάλλον είχα το μυαλό μου στην Τζόι, που με άφησε, επ' ευκαιρία.
Σπόιλερ.
Στάσου. Η Τζόι σε άφησε; Πότε;
- Χθες. - Είσαι καλά, Τσαρλς;
Είμαι μια χαρά.
Δεν είναι η πρώτη φορά.
Με έχει ξαναπαρατήσει η θεά Τύχη, και ξανασηκώθηκα για άλλη μια βόλτα.
Πολύ πειστικό.
Το θέμα είναι ότι είμαι εντάξει.
Κι η Τζόι δεν έγραψε "Παλιογουρούνι".
Κάποιος το έκανε.
Μήπως με το φάντασμα ο Χάουαρντ προσπαθεί να καλύψει τον Τζόναθαν;
Φάνηκε ειλικρινά απεγνωσμένος.
Και ξέρουμε ότι ο Χάουαρντ δεν μπορεί να παίξει καθόλου.
Ακούστε. Να πάω μόνος μου στο θέατρο με τον Χάουαρντ;
Να νιώσει ότι βοήθησε. Θα δούμε το θέμα με το φάντασμα.
- Τι; - Τίποτα. Εκπλήσσομαι.
Δεν ασχολήθηκες καθόλου με την έρευνα.
Βασικά, ήσουν εναντίον της.
Εντάξει, θα αναπληρώσω με λίγη δική μου δουλίτσα.
Το -ίτσα για τη χαζομαρίτσα.
- Με τίποτα. Θα έρθω κι εγώ. - Αν πας, θα πάω κι εγώ.
Θα το πω στον Τόμπερτ.
Στάσου. Άκου.
Ξέρεις, είμαστε τριάδα.
Δεν προσλαμβάνουμε άλλους.
Εντάξει. Καλά.
Θα έχει πλάκα. Οι τρεις μας μαζί. Μου έλειψε αυτό.
Τζακ, Τζάνετ και Κρίσι, να κάνουμε πιο γρήγορα;
Αναφορά στο Three's Company.
Ήταν τα πρώτα ονόματα των χαρακτήρων
πριν αλλάξουν το "Κρίσι" σε "Σίντι".
Γιατί διάολο φωνάζω;
Επειδή ένα φονικό φάντασμα κυκλοφορεί ελεύθερο!
Θεέ μου.
Είναι σκοτεινά εδώ.
Πέρα απ' το φως-φάντασμα.
Ίσως είναι εδώ αυτός που είδε ο Χάουαρντ. Ήσυχα.
Συγγνώμη. Έλεγα ότι το φως-φάντασμα είναι μια παλιά παράδοση στο θέατρο.
Πρέπει να μένει συνέχεια αναμμένο, και δεν σβήνει ποτέ.
Τι είπε ο άπιστος;
Αυτό ήταν λίγο παράξενο.
Η Κέι Τι θα το έκανε. Θα ετοιμάζει τα φώτα.
Δεν πάτε όλοι να δείτε αν είναι στον θάλαμο πίσω απ' το θεωρείο;
Εγώ θα ψάξω τα καμαρίνια.
- Εντάξει; - Όχι! Πρέπει να είμαστε μαζί.
Σωστά. Πρώτος κανόνας των θρίλερ: δεν χωριζόμαστε.
Η φασαρία θα βλάπτει τον πρόεδρο Μακίνλεϊ.
- Το ψάρι λέγεται πρόεδρος Μακίνλεϊ; - Γιατί είναι μαζί μας;
Φαντάσου να ήσουν σε ενυδρείο όλη μέρα και να έβλεπες δύο άτομα γύρω σου.
Και μια μέρα να δεις μόνο ένα.
Μπορεί να έχει τραύμα.
Έτσι πέθανε ο Γκίντεον.
Αλήθεια; Μπορεί να κυνηγά εμένα τώρα;
Τσαρλς, μην το γυρνάς σ' εσένα.
Καλά, ίσως αφορά εσένα.
ΘΕΑΤΡΟ ΓΚΟΥΣΜΠΕΡΙ
Θέλω τη σκούπα!
Να πάρει, Χάουαρντ. Χάλασα τις σημειώσεις μου.
Κέι Τι, ίσως υπάρχει ένα θέμα.
Ότι παραλίγο να σκοτωθώ από δύο σάκους που έπεσαν.
Κυρίες και κύριοι, ηρεμία.
Θα μείνετε εκτός σκηνής μέχρι να ελέγξω τα συστήματα.
Ποιος έχει μικρά χέρια για να δούμε τα σκοινιά;
Ο Χάουαρντ. Έχει χέρια κούκλας.
- Δεν έχω. - Πήγαινε με την Κέι Τι.
Κάνε ακριβώς ό,τι πει.
Αυτό είναι παρουσιολόγιο;
Ναι, για την προσέλευση. Υπογράφεις όταν έρχεσαι.
Δείγματα γραφής του θιάσου.
Μπορούμε να το συγκρίνουμε με το "Παλιογουρούνι" στον καθρέφτη.
Δεν ξέρω αν θα φανεί χρήσιμο.
Ακριβώς αυτό θα έκανες εσύ.
Χρησιμοποίησα τη μέθοδό σου.
Λοιπόν, η μέθοδός μου είναι δική μου. Δώσ' το μου.
Χάνει νερό; Φαίνεται χαμηλή η στάθμη.
Δεν καταλαβαίνω γιατί τον έφερες.
Εντάξει. Ντρέπομαι λίγο που το λέω,
αλλά αυτό το ψάρι είναι το μόνο που έχω τώρα.
Δεν έχουμε όλοι ωραία, νέα αγόρια.
Ο Τόμπερτ δεν είναι το αγόρι μου.
Οπότε προφέρεις το τελικό ταυ;
Δεν είναι σαν γαλλικό τυρί, "Τομπέρ".
Γκαρσόν, σιλβουπλέ, θα ήθελα το Τομπέρ.
Εντάξει, σε σταματάω στο τυρί.
Λοιπόν, ηχογράφησες μαζί του για το πόντκαστ μας;
- Όχι. - Μα του έδειξες τον πίνακα του φόνου μας.
Κι η κόκκινη κλωστή;
Άφησες τα ωραία δάχτυλά του να την κουνήσουν;
Τσαρλς.
Πώς να σου εμπιστευτούμε πληροφορίες της υπόθεσης
αν ξέρουμε ότι θα τις πεις σ' έναν άγνωστο;
Πώς να μου εμπιστευτείτε…
Δεν είναι άγνωστος.
Πρέπει να προσέχουμε ποιον συναναστρεφόμαστε.
Νομίζω ότι σ' αυτά έχω καλύτερο ιστορικό από σένα.
Μέσα σε δύο μέρες, ο Τόμπερτ έκανε περισσότερα
απ' όσα εσύ αυτές τις δύο βδομάδες.
Εντάξει, ναι. Μα ήμουν απασχολημένος.
Ναι, αλλά…
Πού είναι ο Όλιβερ;
Ο πρόεδρος Μακίνλεϊ χάνει νερό. Πρέπει να βρω κάπου να τον βάλω.
- Υπάρχει αποθήκη με αντικείμενα πιο κάτω. - Ναι, κάν' το.
Ο Όλιβερ θα κάνει ό,τι σκατά κάνει.
Θα συνεχίσω την έρευνα μόνη μου, ως συνήθως!
Ειλικρινά, δεν το βλέπω.
Π
Πόσοι τρόποι υπάρχουν να γράψεις ένα Π;
Που να με πάρει.
Παιδιά;
Πρέπει να δείτε κάτι εδώ.
Ακούτε;
Είναι κανείς εκεί;
Κι εγώ ξέρω κραβ μαγκά!
Είναι κανείς;
Ανεβαίνω, οπότε…
Έφτασα.
Λοιπόν…
Λες κι είναι φοιτητικό δωμάτιο απ' το Φάντασμα της Όπερας.
Έχεις δίκιο. Δεν έπρεπε να σε φέρω.
Έλα. Θα σου βρω νεράκι. Κανένα πρόβλημα.
Είσαι ψάρι εσωτερικού χώρου, ανήκεις σε ενυδρείο.
Το νερό είναι νερό.
Ποιος σ' αγαπάει;
Άντε, ξεπιάσου.
Θα σε πάρω όταν τελειώσουμε.
Όταν… Ορίστε;
Σοβαρά;
Είναι κανείς;
Όχι πανικός.
Οι φίλοι μου θα δουν ότι λείπω, θα έρθουν να με βρουν.
Είπα όχι πανικός!
Χριστέ μου, με δάγκωσες.
Ήταν μόνο με την άκρη του κοπτήρα, παλιο…
Τζέρι;
Τζέρι Μπλάου;
Όλιβερ. Ευτυχώς, κι άλλος σκηνοθέτης.
Μην αιφνιδιάζεις τον κόσμο έτσι, Τζέρι.
Δεν είμαι νέος. Θα πάθαινα καρδιακό.
Συγγνώμη, Όλι. Νόμιζα ότι ήσουν κάποιος που θα με διώξει.
Τι κάνεις εδώ;
Η Ντόνα σε απέλυσε πριν έναν χρόνο.
Μένεις εδώ;
Όχι. Δηλαδή, ναι. Κάνω κατάληψη.
Μα αυτό είναι παράδοση στο θέατρο, έτσι;
Έτσι.
Πέρασα τρεις μπερδεμένους μήνες στο χολ της Μορίν Στέιπλετον.
Μα αυτή είναι άλλη κατάσταση. Δεν πρέπει να είσαι εδώ.
Περίμενε λίγο. Μπορώ να σου εξηγήσω.
Κάθισε.
Να σου προσφέρω ένα σνακ;
Όχι, σ' ευχαριστώ.
Είναι πολύ ωραίο που έχω παρέα.
Τσαρλς; Όλιβερ;
Τόμπερτ;
Ξέρω ότι ήθελες να είσαι με την ομάδα σου.
Ακολούθησα τον Τζόναθαν, και με οδήγησε στο θέατρο.
Αυτός είναι. Εντάξει, πάμε.
Ίσως να με άφηνες;
- Ναι. - Ευχαριστώ.
Χαίρομαι που ήρθες.
Δεν με συμπαθείς, έτσι;
Δεν έχεις σχέση με την παράσταση, άρα ούτε και μ' εμένα.
Δεν έχω σχέση;
Προστατεύω το έργο απ' τα κακά πνεύματα από την πρώτη μέρα.
Αν δεν είχες κλειδώσει στην πρεμιέρα,
δεν θα είχα χάσει μια μέρα, κι ο Μπεν ίσως θα ζούσε.
Πρώτον, το γραφείο μου δεν κλειδώνεται.
Κλειδώθηκε στην πρεμιέρα.
Όχι από μένα.
Και ποια αρνητικά πνεύματα;
Όχι ο Γκίντεον.
Ξέρεις για τον Γκίντεον;
Γάμα το, Χάουαρντ. Έχω κάνει 43 έργα σ' αυτό το κτίριο.
Φυσικά και ξέρω για τον Γκίντεον!
Μα ξέρεις πόσο επικίνδυνος γίνεται;
Ξέρω.
Γι' αυτό σκούπιζα.
Άντε, ρε ερασιτέχνη.
- Το σκούπισμα δεν κάνει κάτι. - Όχι;
Τόσο κοντά στη δουλειά των ονείρων μου, και τα σκάτωσα.
Είχες όνειρο να γίνεις βοηθός;
Όχι, ηθοποιός. Πάντα ήθελα να παίξω.
Στο γυμνάσιο έπαιξα τον Πρόκτορ στις Μάγισσες του Σάλεμ.
Ήταν συναρπαστικό στην αρχή. Ο προβολέας να ζεσταίνει το πρόσωπό μου
την πρώτη φορά που είπα τον μεγάλο μονόλογο.
Στο τέλος, η μάνα μου είπε ότι η φωνή μου ήταν τσιριχτή σαν γριάς.
Δεν ήθελε να ξαναχρησιμοποιήσω αυτήν τη φωνή δημοσίως.
Έτσι, παραιτήθηκα.
Πριν καν ξεκινήσω.
Να πάρει.
Εγώ πάντα ήθελα να σκηνοθετήσω…
μα τώρα είναι πολύ αργά.
Μην το λες αυτό.
Δεν είσαι ο Γκίντεον. Δεν έχεις πεθάνει. Ακόμη.
Δεν διώχνεις τον Γκίντεον με σκούπισμα.
Πρέπει να τον συμπεριλάβεις. Έλα.
Πόσες ώρες με έχουν εγκαταλείψει; Μία; Πέντε; Ωραίο να τους λείπεις, έτσι;
Ξέρεις κάτι;
Ίσως έχεις δίκιο.
Αν τους εκνευρίζεις όλους στο ενυδρείο, θα τους κατηγορήσεις αν καταλήξεις μόνος;
Γιατί να κοροϊδέψω το όνομα του Τόμπερτ;
Είναι μια χαρά όνομα.
Μα θα το ξεπεράσουμε εσύ κι εγώ.
Δεν σε πειράζει να ανακουφιστώ, έτσι;
Ήπια δύο καφέδες. Δεν ξέρω πόση ώρα θα είμαστε εδώ.
Όταν με απέλυσε η Ντόνα, ο Μάρσαλ κι εγώ τσακωθήκαμε για την ικανότητά μου
να πληρώνω την υποθήκη, οπότε μου ζητήθηκε να φύγω από εκεί.
Ευτυχώς, εδώ μένω τσάμπα, εφόσον δεν με πιάσουν.
Δηλαδή, εσύ είσαι το φάντασμα;
Ο υπηρέτης σου με είδε το πρωί.
Τον άκουσα να μιλά για τον Γκίντεον Γκούσμπερι,
και σκέφτηκα να προσποιηθώ ότι είμαι εκείνος,
να τρομάξω λίγο κόσμο, να ρίξω λίγα σακιά. Ίσως έτσι θα φεύγατε τρομαγμένοι.
Τραβηγμένο, το ξέρω,
μα υπάρχει κάποια περίπτωση να σκότωσες τον Μπεν Γκλένροϊ;
Σοβαρά, Όλιβερ; Με προσβάλλεις.
Μπορεί να μου έτυχε μια μικρή αναποδιά στην καριέρα μου,
μα δεν είμαι τέρας.
Θεέ μου… Αρουραίος είναι;
Ήρθες σε καλή βραδιά.
Δεν νομίζω να ξαναέχω καλές βραδιές.
Είσαι καλά, Όλι;
Ξέρεις τον πρώτο κανόνα του θεάτρου;
Όχι φαΐ στον Χιου Τζάκμαν μετά τα μεσάνυχτα.
Τον άλλο.
Ερωτεύτηκες κάποια απ' τον θίασό σου.
Ναι.
Την κυρία με τις πλεξούδες;
Τώρα ανησυχείς για τον βίαιο χαρακτήρα της.
Τι; Ποιον βίαιο χαρακτήρα;
Ξέρεις τι έγινε στα καμαρίνια στην πρεμιέρα.
Δεν ξέρεις.
Ευτυχώς, δεν είσαι ο μόνος σκηνοθέτης εδώ.
Βουαλά. Μαριονέτες.
Θεέ και Κύριε.
Βλέπεις; Κάνω δουλίτσα.
Οπότε, λέω στον τύπο "Αν είσαι τόσο ζόρικος,
να πας εσύ με το παπάκι στον χώρο των χιμπατζήδων".
Και πάει… Πάει…
Κύριε πρόεδρε!
Ευχαριστώ.
- Φέρ' τα πίσω. - Τι είναι;
"Δόκτωρ Χάιραμ Καμαρέρι".
- Ο Δρ. Σι, υποθέτω; - Δεν ξέρω τι λες.
Έλα, ξέρεις ότι σε είδαμε με τον γιατρό του Μπεν χτες.
ΚΑΜΑΡΙΝΙ ΤΖΟΝΑΘΑΝ ΜΠΡΙΤΖΚΡΟΦΤ
Εντάξει, καλά.
Έχω πολύ άγχος από τότε που πήρα τον ρόλο του Μπεν.
Έχει πίεση ο πρωταγωνιστικός ρόλος.
Ζήτησα βοήθεια απ' τον Δρ. Σι. Έβρισκε στον Μπεν ό,τι ήθελε.
Εμένα μου έδωσε το "Κοκτέιλ του Πρωταγωνιστή".
Έχει β-αναστολείς, Propecia, αυξητική ορμόνη και λίγη μεθαμφεταμίνη.
Τα ίδια που έπαιρνε ο Μπεν.
Άρα δεν ήθελες να πρωταγωνιστήσεις;
Όχι.
Παρακαλώ, μην το πείτε στον Χάουαρντ.
Δεν θα το καταλάβαινε.
Είναι το όνειρό του.
Μα δεν έχει ιδέα πώς είναι να κουβαλάς όλη την παράσταση στην πλάτη σου.
Όλοι ξέρουν ότι δεν παίρνεις ψάρια στο θέατρο, ηλίθιε.
Έλεος!
Πρόεδρε Μακίνλεϊ!
Σε έσωσα από τη δεύτερη απόπειρα δολοφονίας.
Είναι το σύμπαν, που μας λέει ότι όποια δυσκολία κι αν…
Είναι ενδοσυνεννόηση;
Ορίστε; Είμαι ο Τσαρλς. Είμαι στο… Με ακούτε; Στο δωμάτιο αντικειμένων.
"ΘΕΑΤΡΙΚΗ ΟΜΙΧΛΗ"
Όπα!
Έχουμε ένα θέμα με τον καπνό.
Μισή ώρα πριν την έναρξη, εκείνη τη βραδιά,
είδα την κυρία Πλεξούδα να λογομαχεί με τον κύριο Σταρ του Σινεμά
όσο πρόβαραν τη σκηνή του τσακωμού
στα σκαλιά του φάρου.
Κάτι την τσίγκλισε.
Ίσως ο Σταρ του Σινεμά το παράκανε με τον στραγγαλισμό του ρόλου.
Γίνεται ζόρικος.
Εκείνη τον κοντράρει
και τον αποκαλεί, αυτολεξεί, "ψωλορουφήχτρα".
Δεν θα το έλεγε εκείνη.
Είμαι πάνω, στα δοκάρια. Πιάνω μία στις τρεις λέξεις μόνο.
Μπορεί να είπε "παλιογουρούνι".
Τέλος πάντων, τώρα έρχεται ο Αλμπίνος.
Εννοείς τον Τσαρλς;
Τον ξοφλημένο με τα μαλλιά, ναι.
Έρχεται στη μέση της φάσης
και δίνει μπουνιά στον Σταρ του Σινεμά κατευθείαν στο στόμα.
Ο Τσαρλς χτύπησε τον Μπεν;
Δεν ήξερες τίποτα απ' αυτά;
Σίγουρα θα πιάσει αυτό;
Έχει ξαναπιάσει 42 φορές.
Είναι ο μονόλογος που έλεγε ο Γκίντεον όταν πέθανε;
Ναι.
Κάλεσέ τον στη σκηνή.
- Γκίντεον, είσαι εκεί; - Με τη θεατρική σου φωνή.
Δυνατά, Λουίζ.
- Γκίντεον. - Τη θεατρική φωνή.
Γκίντεον, δεν ερχόμαστε να σε διώξουμε, μα να σε τιμήσουμε.
Έλα μαζί μας.
Να τελειώσουμε το σπουδαίο ημιτελές σου έργο.
- Να με σκηνοθετήσεις. - Καλά.
"Αϊρίν, πώς εγώ, ο φτωχός καθαριστής, ελπίζω να κερδίσω την αγάπη
μιας κυρίας σαν εσένα;"
- Δυνατή αρχή. - Ευχαριστώ.
Αν βλέπετε το βίντεο, σημαίνει ότι πέθανα.
Χάθηκα μόνος, με ένα ψάρι μόνο ως μάρτυρα.
Ξέρω τι σκέφτεστε.
"Τσαρλς, γιατί δεν φώναξες;"
Φώναξα!
"Γιατί δεν τηλεφώνησες;" Είμαι σε μια αποθήκη χωρίς σήμα!
"Γιατί δεν άνοιξες με τα εργαλεία;"
Εργαλεία;
Γεια σου, μωρό μου.
Τι ξέρουμε;
Η Λορέτα μισούσε τον Μπεν. Ήταν βίαιη μαζί του.
Είχε κίνητρο και ευκαιρία να τον σκοτώσει. Αλλά αυτό την κάνει δολοφόνο ή απλώς…
ιδιόρρυθμη;
Θεέ μου, την πάτησα, έτσι;
Όλιβερ, πόσο καιρό γνωριζόμαστε;
Από τότε που είχαμε μαλλιά.
Από τότε που ξεκίνησαν τα μικρά θέατρα δίπλα στο Μπρόντγουεϊ.
Εκείνα τα χρόνια, μου είπες το μυστικό της σκηνοθεσίας.
Ναι, το θυμάμαι.
Θύμισέ μου.
Είπες "Η μόνη λάθος επιλογή είναι να μην κάνεις επιλογή.
Η αναποφασιστικότητα είναι θάνατος".
Εγώ το είπα αυτό;
Είναι πολύ ζοφερό.
Δεν είσαι νέος, Όλιβερ. Εσύ ο ίδιος το είπες.
Ώρα να χέσεις ή να φύγεις απ' τον κουβά.
Να επιλέξεις ό,τι είναι σημαντικό για σένα.
Και μετά κάνε ό,τι χρειάζεται για να το αποκτήσεις.
Αλλιώς, θα καταλήξεις σαν εμένα, ούτε πίσω απ' τη σκηνή ούτε πάνω της.
Πιο νεκρός απ' ότι ζωντανός.
Ευχαριστώ, Τζερ.
Ξέρω τι πρέπει να κάνω.
Δεν θα πεις πουθενά ότι είμαι εδώ, έτσι;
Δεν θα το πω.
Μα πρέπει να γυρίσεις στον Μάρσαλ.
Και να τρώω το φαΐ του;
Άρα ο Μπεν έπαιρνε όλα αυτά τα χάπια.
Ο Τζόναθαν είπε ότι είχε λίγη μεθαμφεταμίνη.
Γιατί δεν το έδειξε η νεκροψία;
Ευτυχώς.
Τσαρλς;
- Μητέρα; - Τσαρλς.
Μέιμπελ, είχα παγιδευτεί.
Πέρασαν χρόνια. Έχω γένια; Παίζει ακόμη το SNL;
Έλειπες για 20 λεπτά.
Διψάω κι είμαι αδύναμος.
Να σου βρω τίποτα ηλεκτρολύτες.
Ευχαριστώ. Επιτέλους κάποιος με σκέφτεται. Ευχαριστώ, Τόμπερτ.
Του ζήτησες να έρθει; Είμαστε συνεργάτες τώρα;
Ήρθε μόνος του ακολουθώντας στοιχεία, όπως κάνουν οι ντετέκτιβ
σε μια έρευνα.
Συγγνώμη.
- Ποιος παράτησε τον άλλο στην αποθήκη; - Ποιος…
Εσύ κι ο Όλιβερ παίζετε με τα νεύρα μου σήμερα.
Σοβαρά; Πού είναι ο Όλιβερ;
"Σε σκέφτομαι να δίνεις την καρδιά σου σε άλλον
και πεθαίνω χίλιες φορές".
- Πιο έντονα. - "Χίλιες φορές".
Πιάνει. Πιο γρήγορα.
"Δεν θα ησυχάσω αν δεν είμαστε μαζί όπως πρέπει".
Ναι. Νιώσ' τον μέσα σου!
- Γκίντεον! - Ο Γκίντεον είναι μαζί μας.
Όλιβερ, σταμάτα. Τι κάνεις;
- Μια επιλογή. - Είναι στοιχεία.
Δεν είναι πια τόπος εγκλήματος. Ο ένοχος πιάστηκε. Είναι καμαρίνι.
Αφού ερχόμαστε αύριο για πρόβα, να είναι καθαρό.
Όλιβερ, περνάς το όριο.
Εγώ το περνάω;
Το λέει αυτός που χτύπησε τον Μπεν το βράδυ του φόνου
και ξέχασε να μας το πει.
- Τι; Τον χτύπησες; - Επιτέθηκε στη Λορέτα
και του είπα να την αφήσει.
Το θέμα είναι γιατί η παραγωγή σου έχει ξεφύγει τόσο,
που οι ηθοποιοί πλακώνονται στην πρεμιέρα;
- Εγώ φταίω, έτσι; - Εσύ είσαι ο σκηνοθέτης.
Κάποιος ευθύνεται για το ότι το έργο σου είναι φονική παγίδα.
Σήμερα πήγα να πεθάνω τρεις φορές.
- Τι; - Δύο σακιά και μια φονική ομίχλη.
Συγγνώμη που πάω να αναστήσω τη νεκρή καριέρα σου βάζοντάς σε στο Μπρόντγουεϊ.
Η καριέρα μου δεν ήταν νεκρή.
Ξέρεις ότι ήθελαν να κάνουν μικρά επεισόδια του Μπράζος;
Επεισόδια 30 δευτερολέπτων μόνο για την εφαρμογή των Chipotle.
Μα είπα όχι, διότι ήθελα να κάνω αυτό. Τώρα καταλαβαίνω ότι ήταν μεγάλο λάθος.
Α, ναι, ήταν; Έπρεπε να προσλάβω κάποιον που μπορεί να τραγουδήσει.
Ίσως έπρεπε, διότι παραιτούμαι.
- Καλά. - Καλά.
Τσαρλς, γιατί δεν μου είπες τι έγινε με τον Μπεν στην πρεμιέρα;
Επειδή ήταν το κορίτσι του κι ήθελα να τον προστατεύσω.
Είναι φίλος μου.
- Ήταν. - Στάσου.
Κι η Λορέτα μπλέκεται; Τι άλλο μας κρατάει κρυφό;
Δεν ξέρω. Ειλικρινά, δεν με νοιάζει.
Όλιβερ, τι σκατά κάνεις;
Είσαι σαν σκυλί που δαγκώνει ένα κόκαλο.
Συνελήφθη κάποιος για τον φόνο, το ξέχασες;
Κι όμως, προσπαθείς να ρίξεις υποψίες στον θίασό μου.
Ξέρω ότι δεν είχες κανονική δουλειά, αλλά μάθε κάτι. Είναι σημαντικές.
- Μάλιστα. - Όλιβερ.
Σε λίγο καιρό, η Λορέτα θα παίξει στο Φονικό Και Εκθαμβωτικό.
Κι επιτέλους θα έχω αυτό για το οποίο παλεύω μια ζωή.
Δεν σ' αφήνω να το χαλάσεις.
- Η Σίντα είχε δίκιο. - Τι εννοείς;
- Η Σίντα Κάνινγκ; - Η Σίντα Κάνινγκ, ρε,
μου ζήτησε να συνεργαστούμε,
κι εγώ είπα ότι ήδη έχω ομάδα.
Είπε ότι δεν σας χρειάζομαι, κι αρχίζω να βλέπω ότι έχει δίκιο.
Το μόνο που κάνω είναι να ανέχομαι την εγωκεντρική παράνοιά σας.
Το μιούζικαλ, το λευκό δωμάτιο, την πρόταση γάμου.
Αλλά ένας άντρας είναι νεκρός.
Ένας άντρας που σήμαινε κάτι για μένα.
Και θα βρω ποιος το έκανε,
είτε σας καίγεται καρφί είτε όχι. Τελείωσα.
Κάποιες φορές, το μόνο που χρειάζεται για να διώξεις τα φαντάσματά σου…
είναι να σε δει κάποιος.
Μπράβο.
Και να καταλάβει τα όνειρά σου.
Μόνο όταν είσαι μόνος…
σε στοιχειώνουν πραγματικά.
διανομή / επεξεργασία υποτίτλων *OFFiCiAL
Υποτιτλισμός: Μαίρη Λεφάκη